钦定古今图书集成/明伦汇编/家范典/第015卷 > 朱子全书 > 《语类》
## 钦定古今图书集成/明伦汇编/家范典/第015卷 > 朱子全书 > 《语类》

问林兄：“看小学如何？”林举《小学》“父慈而教，子孝而箴。”
先生曰：“人既自有这良能、良知了，圣贤又恁地说，直
要人寻教亲切。‘父慈而教，子孝而箴’，看我是能恁地
不恁地。《小学》所说，教人逐一去上面寻许多道理。到
著《大学》，亦只是这道理。又教人看得就切实如此，不
是胡乱恁地说去。”

又

初间人与人群居天地之中，涣然无统，与禽兽无异
也。自圣人者出，于是各自尽其道，以立人极。为子而
孝，为父而慈，而其父子之相与也亲，以立天下父子
之标准，是父子一伦，本自涣散。今为圣人经纶，成一
统纪矣。夫妇、朋友、长幼皆然，故曰“人纲人纪。